Um 300 ábendingar um húsnæði fyrir flóttafólk hafa borist í gegnum Ísland.is síðstu daga en viðbúið er að margir munu koma vegna innrásarinnar í Úkraínu á næstunni. Tæplega 180 flóttamenn hafa komið frá því átökin hófust, þar af 36 frá því á föstudag.
Af þeim sem sótt hafa um hæli á Íslandi frá áramótum eru flestir frá Úkraínu, næst flestir frá Venúsela, síðan frá Palestínu, Honduras og Yemen. Á fimmtudag höfðu 150 frá Vensúela sótt um hæli og 143 frá Úkraínu. Síðustu tvo daga hafa svo bæst við 36 Úrkaínumenn samkvæmt upplýsingum landamærasviðs lögreglunnar. Vinna stendur yfir vegna aukins fjölda þeirra sem hingað leita skjóls. Gylfi Þór Þorsteinsson er aðgerðarstjóri móttöku flóttafólks.
Sem betur fer miðar okkur áfram, það eru komnar um 300 ábendingar um húsnæði inn á vefinn Ísland.is.
Það húsnæði er allt frá því að vera herbergi inni hjá fólki og upp úr. Íbúðir, einbýlishús, sumarbústaðir, við erum að fara yfir þessar umsóknir allar saman eða ábendingar. Sumar ganga ekki þannig að við þurfum að vinna þetta hratt. En við biðjum fólk að halda áfram að benda okkur á húsnæði til skamms og lengri tíma inn á vefnum Ísland.is
Gylfi segir flesta þá sem hafa komið frá Úkraínu hafa tengingu við Íslands og hafi því geta farið til ættingja og vina. Aðrir hafa farið í búsetuúrræði á vegum Útlendingastofnunar. Húsnæðið sem boðið hefur verið er dreift um landið.
Nú er það líka sem við þurfum að gera er að eiga samtal við sveitarfélögin. Samtal sem er hafið og sveitarfélögin hafa burgðist vel við. Eru tilbúin í að taka þennan slag með okkur sem betur fer og það samtal heldur áfram í vikunni til að tryggja þessu fólki sem er að flýja heimili sín skjól og umhyggju.

36 flóttamenn hafa komið til Íslands frá Úkraínu frá því á föstudag og um 180 frá því innrásin hófst. 